b"\n_START_ARTICLE_\nGuru Nanak\n_START_SECTION_\n\xc5\xbdivljenje\n_START_PARAGRAPH_\nGuru Nanak se je rodil leta 1469 v Nankana Sahibu, v Pand\xc5\xbeabu, kar je danes del Pakistana, takrat del Mogulskega imperija. Njegovo rojstvo skihi praznujejo na festivalu Guru Nanak Gurpurab na dan polne lune v mescu Katak, oktober - november. Njegov o\xc4\x8de je bil lokalni pobiralec davkov, imel pa je tudi 5 let starej\xc5\xa1o sestro, na katero je bil kar precej navezan._NEWLINE_Ko je bil Guru Nanak otrok, je zavrnil upanajano (sveto nit), hindujski obred prehoda, ki bi ga potrdil kot del kaste Khatri, kateri je pripadal po rojstvu. Pravijo, da je \xc5\xbee kot otrok rad meditiral in je bil navdu\xc5\xa1en nad verskimi obi\xc4\x8daji. \xc4\x8ceprav je bila njegova dru\xc5\xbeina pripadnica hindujske religije, je \xc5\xa1tudiral tako hinduizem kot tudi islam. Pri 18 letih se je poro\xc4\x8dil z Mato Sulakhani, ki mu je rodila sinova (Sri Chand in Lakhmi Chand). Hindujci na Indijski podcelini so bili takrat prete\xc5\xbeno pod vplivom bhaktijevskih gibanj, obliko personalizma s popolno predanostjo dolo\xc4\x8denemu personalnemu bo\xc5\xbeanstvu (npr. Kri\xc5\xa1ne, Rame, \xc5\xa0ive)._NEWLINE_Veliko svojega \xc4\x8dasa je posvetil meditiranju in duhovnemu \xc5\xbeivljenju. Njegova glavna pou\xc4\x8devanja so se za\xc4\x8dela pribli\xc5\xbeno okoli leta 1499. Sikhovska religija pravi, da se je nekega dne kopal v reki, ko ga je bog vzel v nebesa. Njegova dru\xc5\xbeina je bila v skrbeh, ker so mislili, da je umrl. Po treh dneh se je vrnil s sporo\xc4\x8dilom od boga. Pustil je slu\xc5\xbebo, da je lahko \xc5\xa1iril sporo\xc4\x8dilo, kako biti bolj\xc5\xa1a oseba. Govoril je, da ne sledi niti hinduizmu niti islamu, ampak bo\xc5\xbeji poti, Bogu. Privabil je veliko ljudi iz vseh religij, nikoli pa ni hotel sprejeti materialnih daril.\n_START_SECTION_\nU\xc4\x8denje\n_START_PARAGRAPH_\nPripadnike je u\xc4\x8dil 3 glavna verska prepri\xc4\x8danja, stebre sikhizma:_NEWLINE_\xe2\x80\xa2Vand Chhako - nesebi\xc4\x8dnost, deliti stvari in pomo\xc4\x8d drugim, brez egoizma ali ljubosumnosti; _NEWLINE_\xe2\x80\xa2Kirat Karo -  pre\xc5\xbeivljanje s po\xc5\xa1tenim delom;_NEWLINE_\xe2\x80\xa2Naam Japna - meditacija in izvajanje mantre s ponavljanjem bo\xc5\xbejega imena. Najpogosteje so izgovarjali besedo Waheguru._NEWLINE_Veliko je prepotoval - opravil je pet ve\xc4\x8djih potovanj. Obiskal je \xc5\xa0rilanko, Tibet, celotno Indijo, Bagdad in tudi Meko._NEWLINE_Leta 1539 je imenoval svojega naslednika, Bhai Lehna. Dobil je ime Guru Angad, kar pomeni 'del tebe'. Imenovanje naslednika je nato postala tradicija gurujev, \xc5\xbee naslednji dan pa je umrl, in sicer v mestu Kartarpur. Star je bil 70 let. Hindujci in muslimani so si ga \xc5\xbeeleli pokopati vsak na svoj na\xc4\x8din, a ko so odstranili pregrinjalo z njegova telesa, je bilo pod njim na stotine ro\xc5\xbe. Tako sta obe skupini lahko vzeli ro\xc5\xbee in sta si ga zapomnili vsaka na svoj na\xc4\x8din._NEWLINE_Prvi biografski viri o Nanakovem \xc5\xbeivljenju so Janams\xc4\x81kh\xc4\xabs (\xc5\xbeivljenjski ra\xc4\x8duni), zbirka zgodb o Nanakovem \xc5\xbeivljenju, ki ni nujno kronolo\xc5\xa1ko urejena in si mestoma tudi nasprotuje. Sikhovski pisec Bhai Gurdas in pisci besedila Guru Granth Sahib (Ve\xc4\x8dni Guru) so v svojih delih prav tako pisali o Nanakovem \xc5\xbeivljenju, ampak ne tako natan\xc4\x8dno in ob\xc5\xa1irno. V omenjenem delu Ve\xc4\x8dni Guru se Guru Nanaku pripisuje 974 himen."